***Váš list číslo/zo dňa Naše číslo Vybavuje/linka Nitra***

129472021/OVAR Gogová/037/6502284 23.9.2021

Vec

**Výzva na predloženie ponúk**

**1. Identifikácia verejného obstarávateľa:**

Názov: Mesto Nitra

Adresa: Štefánikova trieda 60, 950 06 Nitra

IČO: 00308307

IČ DPH: SK2021102853

**Kontaktné osoby:**

Vo veciach predmetu zákazky – Ing. **Vladimír Matula; 037/6502 277;** [vladimir.matula@msunitra.sk](mailto:vladimir.matula@msunitra.sk)

Vo veciach opisu predmetu zákazky – **Ing. arch. Martina Gogová;** 037/6502284; [Gogova@msunitra.sk](mailto:Gogova@msunitra.sk)

Vo veciach procesu verejného obstarávania zákazky - **Ing. Miroslav Daniš**; 037 6502 270; [Miroslav.Danis@msunitra.sk](mailto:Miroslav.Danis@msunitra.sk)

**2. Názov zákazky:**

„Kúpalisko Sihoť- dokončenie gastrozóny.“

**3. Typ zákazky a druh postupu:**

**Typ zákazky:** Civilná zákazka s nízkou hodnotou na uskutočnenie stavebných prác.

**Druh postupu zadávania zákazky:** Podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

**4. Typ zmluvy:**

Zmluva o dielo.

**5. Miesto dodania:**

Mesto Nitra, k.ú. Nitra, parc.č.147/18

**6. Opis predmetu zákazky:**

Zhotoviteľ sa zaväzuje objednávateľovi poskytovať dohodnuté práce a tovar v nasledovnom rozsahu, kvalite a časovej lehote plnenia:

**„Kúpalisko Sihoť- dokončenie gastrozóny“**

Investor: MESTO NITRA, Štefánikova tr. 60, 950 06, NITRA

Miesto stavby: p.č. 147/18, kúpalisko Sihoť

Jedná sa o dokončenie gastrozóny na kúpalisku Sihoť v Nitre, ktorého vlastníkom je MESTO NITRA. V minulosti boli čiastočne vybudované spevnené plochy- terasové chodníky na betónových tvárniciach základových pásoch. Podľa priložených podkladov je nutné dokončiť priečny chodník a nadväzujúce plochy s predprípravou na sadovú výsadbu.

Súpis prác:

Terénne úpravy:

Odstránenie ruderálneho porastu ako predpríprava na kladenie terasových chodníkov,  odkopanie 300mm pre pripravovanú pieskovú plochu.

Terasové chodníky:

Doplnenie terasových chodníkov podľa priloženej projektovej dokumentácie a typického rezu, na betónové tvárnice, pričom bude nutné rozobrať časť zámkovej dlažby a nahradiť ju terasovou plochou. Zároveň je treba vymeniť schod pred food court za rampu s rovnakého materiálu. Do chodníka je potrebné osadiť otvor pre revíznu šachtu. Ďalej sa dobuduje chodník k WC.

Ostatné práce:

Presun oplotenia a doplnenie časti nového plota pri vstupe do areálu. Odstránenie časti asfaltu pred bočným vstupom.

Hlavný predmet a doplňujúce predmety zo Spoločného slovníka obstarávania (CPV):

45000000-7 Stavebné práce.

**7. Rozsah ponuky – predpokladaná hodnota zákazky:**

Predpokladaná hodnota zákazky: 80 015,20 EUR bez DPH.

**8. Variantné riešenia a možnosť rozdelenia zákazky:**

Ponuka s variantným riešením nebude prijatá.

**9. Podmienky účasti:**

- **Osobné postavenie**

a) podľa § 32 ods.1 písm. e) zákona o verejnom obstarávaní musí uchádzač preukázať, že je oprávnený poskytovať služby podľa predmetu zákazky.

*Uvedené ustanovenie sa preukazuje v súlade s § 32 ods. 2 písm. e) zákona o verejnom obstarávaní doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.*

b) podľa § 32 ods. 1 písm. f) zákona o verejnom obstarávaní musí uchádzač preukázať, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

*Uvedené ustanovenie sa preukazuje v súlade s § 32 ods. 2 písm. f) doloženým čestným vyhlásením.*

*(Príloha č. 2).*

Uchádzač alebo záujemca nie je povinný predkladať doklady podľa § 32 ods. 2 písm. e), nakoľko verejný obstarávateľ je oprávnený použiť údaje z informačných systémov verejnej správy podľa osobitného predpisu. **Uvedené platí iba v prípade, že uchádzač má sídlo alebo miesto podnikania v Slovenskej republike.**

* **Ekonomické a finančné postavenie**

Nepožaduje sa.

* **Technická alebo odborná spôsobilosť**

Zoznam a krátky opis podmienok, odôvodnenie primeranosti každej určenej podmienky:

Bod 1.) podľa § 34 ods. 1 písm. a) ZVO

1.) bol verejný obstarávateľ alebo obstarávateľ podľa tohto zákona, dokladom je Zoznam uskutočnených prác za predchádzajúcich päť rokov od vyhlásenia verejného obstarávania,

2.) bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Odôvodnenie primeranosti podmienky účasti:

Verejný obstarávateľ považuje za nevyhnutné, aby záujemca preukázal dostatočné skúsenosti s realizáciou stavebných prác na predmete rovnakom alebo obdobnom ako je predmet kompletne celej zákazky so všetkými stavebnými objektami, predovšetkým z hľadiska rozsahu a náročnosti predmetu zákazky, tak aby sa v absolútnej miere eliminoval akýkoľvek nežiaduci účinok, ktorý by mohol mať negatívny vplyv na riadne plnenie predmetu zákazky. Uchádzač musí zároveň na základe predchádzajúcich skúseností preukázať, že je technicky spôsobilý zabezpečiť dostatočné kapacity na zrealizovanie stavebných prác na predmete rovnakom alebo podobnom ako je predmet zákazky, čím sa vytvorí predpoklad plnenia predmetu zákazky v požadovanom rozsahu a objeme kvalitne a v primeranej lehote.

Bod 1.

Uchádzač predloží Zoznam uskutočnených prác za predchádzajúcich päť rokov od vyhlásenia verejného obstarávania (ďalej v tomto bode aj ,,rozhodné obdobie“), ktorým preukáže, že uskutočnil minimálne tri stavebné práce na predmete rovnakom alebo obdobnom ako je predmet zákazky v min. hodnote každej po 25 000.- EUR bez DPH. V prípade skupiny dodávateľov verejný obstarávateľ umožňuje dodať referencie spoločne.

**10. Lehota dodania:**

Začatie prác: po protokolárnom odovzdaní staveniska.

Ukončenie prác vrátane vypratania staveniska: podľa ustanoveniach v zmluve, tj. do 60 dní od začatia prác.

**11. Lehota na predloženie ponuky do :**

6.10.2021 do 12:00 hod.

Po uplynutí tejto lehoty nebude ponuka prijatá, ale zostane neotvorená súčasťou dokumentácie k zadávaniu zákazky.

**Ponuky možno predložiť elektronicky v systéme JOSEPHINE (**[**http://www.josephine.probiz.com**](http://www.josephine.probiz.com)**).**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Verejný obstarávateľ bude pri komunikácii s uchádzačmi resp. záujemcami postupovať v zmysle prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Verejný obstarávateľ odporúča záujemcom, aby si prečítali zverejnený manuál JOSEPHINE (<https://josephine.proebiz.com>) – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore (knižnica manuálov a odkazov).

**12. Obsah ponuky:**

Ponuka musí byť predložená v slovenskom/českom jazyku prípadne úradne preložená do slovenského jazyka.

**Ponuka musí obsahovať:**

1. Identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (Príloha k výzve č. 3).
2. Čestné vyhlásenie podľa § 32 ods. 1 písm. f) zákona o verejnom obstarávaní (Príloha k výzve č. 2).
3. Návrh uchádzača na plnenie kritérií (Príloha k výzve č. 1).
4. Vyplnené a potvrdené tlačivo Zadanie výkaz výmer (súčasť Prílohy k výzve č. 4 Dokumentácia).
5. Doplnený a potvrdený Návrh zmluvy (Príloha k výzve č. 5)
6. Zoznam uskutočnených stavebných prác za predchádzajúcich päť rokov od vyhlásenia verejného obstarávania, ktorým preukáže, že uskutočnil minimálne tri stavebné práce na predmete rovnakom alebo obdobnom, ako je predmet zákazky v hodnote každej minimálne 25 000,- EUR bez DPH.

**13. Vyhodnotenie ponúk:**

Otváranie a vyhodnocovanie ponúk sa uskutoční v sídle verejného obstarávateľa.

Po vyhodnotení predložených ponúk bude úspešnému uchádzačovi oznámené, že jeho ponuka sa prijíma a bude s ním podpísaná zmluva. Neúspešným uchádzačom bude zaslaná informácia o neúspechu ich ponuky s informáciou o identifikácii úspešného uchádzača a jeho návrhu na plnenie kritérií.

**14. Kritériá na vyhodnotenie ponúk:**

Hodnotiace kritérium je:

- **najnižšia cena za celý predmet zákazky** - cena za predmet zákazky s DPH

(Poznámka: u platcu DPH sa hodnotí cena vrátane DPH, u neplatcu DPH sa hodnotí cena celková.)

Uchádzač, ktorého ponuka splní podmienky a požiadavky verejného obstarávateľa a bude mať najnižšiu cenu, bude vyhodnotená ako úspešná. S úspešným uchádzačom bude uzatvorená zmluva, ktorej návrh je prílohou tejto výzvy. Neúspešným uchádzačom bude oznámené, že ich ponuka nebola prijatá a bude im oznámená identifikácia úspešného uchádzača s jeho návrhom na plnenie kritérií.

**15. Elektronická aukcia:**

Elektronická aukcia sa nepoužije.

**16. Dôvody na zrušenie súťaže:**

- nebola predložená ani jedna ponuka;

- ani jeden uchádzač nesplnil podmienky „Výzvy“;

- zmenili sa okolnosti, za ktorých bola súťaž vyhlásená;

- verejný obstarávateľ môže zrušiť použitý postup zadávania zákazky aj v prípade, že ponuka úspešného uchádzača prevyšuje predpokladanú hodnotu zákazky;

- verejný obstarávateľ môže zrušiť použitý postup zadávania zákazky aj v prípade, že bola predložená iba jedna ponuka.

**17. Ďalšie informácie:**

- Verejný obstarávateľ neposkytne preddavkovú platbu.

- Verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačmi, ktorí majú povinnosť zapísať sa do registra partnerov verejného sektora podľa zákona č. 315/2016 Z.z. a nie sú zapísaný v registri partnerov verejného sektora.

- V prípade, ak sa v súťažných podkladoch uvádza konkrétny typ výrobku, výrobca, výrobný postup, značka, patent, krajina alebo miesto pôvodu alebo výroby možno predložiť aj ekvivalent v súlade so zákonom NR SR č. 343/2015 Z. z. o VO.

V Nitre dňa 23.09.2021

Príloha: č.1 Návrh na plnenie kritérií;

č.2 Čestné prehlásenie;

č.3 Identifikačné údaje uchádzača;

č.4 Dokumentácia;

č.5 Návrh zmluvy o dielo